**REPUBLIKA HRVATSKA**

**VUKOVARSKO - SRIJEMSKA ŽUPANIJA**

**OSNOVNA ŠKOLA JULIJA BENEŠIĆA**

**Trg sv. Ivana Kapistrana 1, Ilok**

KLASA: 112-07/18-01/04

URBROJ: 2188-89-01-18-01

U Iloku, 22. kolovoza 2018. godine

   Natječaj objavljen 23. kolovoza 2018. godine.

Temeljem članka 107. Zakona o odgoju i obrazovanju u osnovnoj i srednjoj školi ( „ NN „ broj 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 7/17. i 68/18. ) ravnatelj Osnovne škole Julija Benešića, Ilok objavljuje:

**NATJEČAJ**

**za radno mjesto pomoćnika/ce u nastavi – PROJEKT „ Obrazovanje bez teškoća:**

**IMPLEMENTACIJA USLUGE POMOĆNIKA U NASTAVI U SVRHU OSIGURAVANA JEDNAKIH OBRAZOVNIH MOGUĆNOSTI ZA SVU DJECU“**

 1.) **pomoćnik/ca u nastavi – 1 izvršitelj/ica na određeno nepuno radno vrijeme – 25 sati ukupnog tjednog radnog vremena**

Osoba na mjesto pomoćnika/ce zapošljava se za rad u dvije smjene, za nastavnu godinu 2018./2019.

**Uvjeti Natječaja:** minimalno srednjoškolsko obrazovanje ( 4 godine ) **uz završenu** **edukaciju / formalnu naobrazbu za pomoćnika /cu u nastavi** (ukoliko odabrani kandidat nema valjani dokaz o završenom odgovarajućem programu edukacije za pomoćnike u nastavi, nakon selekcijskog postupka u obvezi je sudjelovati u programu edukacije, a koji će se realizirati kroz minimalno 20 sati prethodno početku rada pomoćnika u školama partnerima na projektu) te da protiv te osobe nije pokrenut kazneni postupak.

Prednost pri zapošljavanju imat će oni kandidati/kinje koji/e su stekli/e formalno obrazovanje za pomoćnike/ce u nastavi, koji/e imaju iskustvo u radu s djecom s teškoćama u razvoju, te koji/e su se istaknuli vlastitim kompetencijama i volonterskim angažmanom u prethodnome razdoblju.

**Uz pisanu prijavu na Natječaj kandidati/kinje su dužni/e  priložiti sljedeću dokumentaciju:**

1. Životopis ( vlastoručno potpisan, s navedenim podacima o volontiranju – naziv institucije / udruge / tvrtke gdje je ostvareno volontiranje, iskustvu u radu s djecom i znanju stranog jezika ),

2. Dokaz o stečenoj stručnoj spremi – odgovarajućem stupnju obrazovanja ( preslika svjedodžbe / diplome ili potvrda o stečenoj stručnoj spremi ),

3. Dokaz o državljanstvu RH ( preslika domovnice ),

4. Dokaz o prebivalištu ( preslika osobne iskaznice),

5. Uvjerenje o nekažnjavanju, ne starije od 3 mjeseca / dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi – preslika,

6. Potvrda Zavoda za zapošljavanje da je osoba nezaposlena,

7. Elektronički zapis / potvrda o podacima evidentiranim u bazi podataka

 Hrvatskog zavoda za mirovinsko osiguranje,

8. Uvjerenje o formalnoj naobrazbi za pomoćnike/ce u nastavi ( ukoliko ga posjeduju ).

Podnošenjem prijave na ovaj Natječaj, pristupnici su suglasni i daju privolu za obadu osobnih podataka navedenih u prijavi na Natječaj u svrhu provedbe natječajnog postupka, sukladno propisima koji reguliraju zaštitu osobnih podataka.

U prijavi obvezno navesti adresu stanovanja, kontakt broj mobitela i elektronsku poštu ( e-mail ).

DODATNA ZNANJA I VJEŠTINE: Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

POŽELJNO: Osnovna razina znanja stranog jezika ( engleski jezik, njemački jezik ); iskustvo u neposrednom radu s djecom s teškoćama u razvoju; iskustvo u volontiranju.

Kandidati/kinje koji ostvaruju pravo prednosti pri zapošljavanju sukladno posebnim propisima, dužni su uz prijavu na natječaj i prethodno navedeno, priložiti i sve dokaze o ispunjavanju traženih uvjeta, **te se u prijavi** **pozvati na pravo prednosti.**

Kandidat/kinja koji/a ostvaruje prednost pri zapošljavanju sukladno Zakonu o pravima hrvatskih branitelja iz Domovinskog rata i članova njihovih obitelji ( „NN“ 127/17) dužan je uz prijavu na natječaj dostaviti dokaze iz članka 103. stavka 1. navedenog Zakona koji su navedeni na internetskoj stranici Ministarstva hrvatskih branitelja :

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Selekciju pomoćnika/ca u nastavi izvršit će stručna komisija.

S kandidatom/kinjom za pomoćnika/cu u nastavi, poslodavac će sklopiti pisani ugovor o radu u kojem će biti utvrđeni poslovi, trajanje, tjedno zaduženje, te međusobna prava, obveze i odgovornosti ugovornih strana.

Izabrani kandidat/kinja dužan/na je proći program uvođenja u rad u vidu osposobljavanja koji će biti organiziran kroz 20 sati od selekcije kandidata/kinja.

Izabrani/a kandidat/kinja bit će upućen/a na liječnički pregled u ustanovu medicine rada u svrhu dobivanja svjedodžbe o zdravstvenoj sposobnosti i sanitarne knjižice.

Na Natječaju ravnopravno mogu sudjelovati kandidati/kinje oba spola.

Rok za podnošenje prijava je osam dana od dana objave Natječaja na mrežnim stranicama i oglasnoj ploči Hrvatskog  zavoda za zapošljavanje, te oglasnoj ploči i mrežnim stranicama Osnovne škole Julija Benešića, Ilok .

Nepravovremene i nepotpune prijave neće se razmatrati.

Prijave s potrebnim dokumentima dostaviti na adresu:

Osnovna škola Julija Benešića

Trg sv. Ivana Kapistrana 1

 32236 Ilok

s naznakom: **„ PRIJAVA ZA IZVRŠAVANJE POSLOVA POMOĆNIKA U NASTAVI U OSNOVNOJ ŠKOLI JULIJA BENEŠIĆA„.**

Rok za podnošenje prijava je 31. kolovoza 2018. godine.

O rezultatima Natječaja svi kandidati/kinje će biti obaviješteni/e na jednak način pod jednakim uvjetima – u zakonskom roku putem Web stranice Škole.

Natječajna dokumentacija može se podići u tajništvu Škole u roku od mjesec dana nakon završetka natječajnog postupka.

.

 Osnovna škola Julija Benešića,

 Ravnatelj Škole: Miroslav Bošnjak